Dūkštų herbas

Dūkštų herbas – pagrindinis Dūkštų kaimo ir Dūkštų seniūnijos (Vilniaus rajono savivaldybė) heraldinis atributas.

 Aprašymas 

Raudoname lauke – auksinis ąžuolas su šaknimis, vainikuotas tokios pačios spalvos karūna. Skydo papėdėje – pakelta sidabrinė banguota juostelė.

 Simbolika 

Ąžuolas simbolizuoja Dūkštų apylinkių gamtą ir čia esantį Dūkštų ąžuolyną. Šalia Dūkštų yra kraštovaizdžio draustinis ir gamtinis rezervatas. Karūna yra aliuzija į pijorų vienuolius, kurie buvo įsikūrę vietovėje ir aktyviai plėtojo švietimą, stiprino katalikybę. Sidabrinė banguota juostelė simbolizuoja Dūkštos upelį, nuo kurio kilo gyvenvietės pavadinimas. Raudona skydo spalva mena 1863 m. sukilimo pėdsakus kaimo istorijoje.Lietuvos heraldikos komisija. 2024-03-14, Facebook.com

 Istorija 

Herbą 2024 m. balandžio 10 d. dekretu Nr. 1K-1597 patvirtino prezidentas Gitanas Nausėda. Etalono autorius – Rolandas Rimkūnas.Dūkštų herbas. Vrsa.lt (tikrinta 2025-09-17).

 Šaltiniai 

Herbas
Kategorija:2024 m. patvirtinti Lietuvos gyvenviečių herbai
Kategorija:Vilniaus rajono savivaldybės gyvenviečių herbai
Kategorija:Lietuvos kaimų herbai